Logo Fregat m tekst gennemsigtig_mini

**EBELTOFT MARINEFORENING**

11. april 2019

Danmarks Veteraner Midtjylland.

v. formand Palle Stausholm.

**Invitation  
”FREGATTENS DAG”**

**højtideligholdelse af årsdagen for Slaget ved Helgoland, 9. maj 1864**

**Torsdag den 9. maj 2019, kl. 17.30**

Fregatten Jylland og Ebeltoft Marineforening har herved fornøjelsen at invitere til arrangementet ”Fregattens Dag”; det arrangement, der tidligere hed ”Søværnets Dag”, hvor Søværnet stod som arrangør og vært. Efter omlægninger i Forsvaret har Søværnet ikke længere mulighed for at stå som arrangør af dette mindearrangement, ligesom Søværnets Tamburkorps heller længere kan deltage.

Fregatten Jylland og Ebeltoft Marineforening er dog enige om, at denne nationale mindedag fortsat skal markeres, og vi er meget glade for, at Hjemmeværnets Musikkorps Aarhus har givet tilsagn om at medvirke til at gøre dagen festlig i Tamburkorpsets fravær.

Foreningen inviteres derfor – som hidtil – til at deltage med fanebærer og fanevagt/-junker. Arrangementet starter som vanligt på Torvet, men denne gang kl. 17.30 grundet orkestermedlem- mernes daglige arbejde. Vi beder derfor om, at foreningens repræsentanter møder på Torvet kl. 17.15, hvor der vil blive givet yderligere instruktioner. Aftenens program er herefter således:

Kl. 17.30: Hjemmeværnets Musikkorps Aarhus musicerer på Torvet foran det Gamle Rådhus.

Kl. 18.00: Faneborg og parade marcherer efter en marchtromme fra Hjemmeværnsorkestret til Fregatten Jylland ad ruten Adelgade, Skindergade og Strandvejen til Fregatten Jylland.

Kl. 18.30: Flag-/faneborgen ankommer til Fregatten Jylland.

I mellemtiden har Hjemmeværnets Musikkorps Aarhus taget opstilling på Fregatpladsen, og til marchtoner fra orkestret marcherer paraden ind ad den nordlige port og tager opstilling med front mod Fregatten Jylland.

Velkomst ved DSI Fregatten Jyllands bestyrelsesformand, byrådsmedlem Tommy Bøgehøj.

Ca. ½ times koncert af Hjemmeværnets Musikkorps Aarhus  
  
”Søværnets Hilsen” – tale ved Søværnets repræsentant i DSI Fregatten Jyllands bestyrelse, KD Mikael Bill

Ca. 19.15: Flag-/faneborg og parade marcherer efter marchtrommen til Bastionen, hvor der affyres ”Dansk Løsen” (3 kanonskud).

Paraden marcherer tilbage og tager opstilling foran museumsbygningen, hvor der er aftrædning og sammenrulning af flag og faner.

Det officielle program er herefter slut, hvilket dog ikke er ensbetydende med, at man behøver at tage hjem. TVÆRTIMOD ! – I et samarbejde mellem DSI Fregatten Jylland og Karens Køkken kan det fremmødte publikum slutte dagen af med et lækkert måltid Skipperlabskovs til en favorabel pris. Og Karen har lovet, at der nok skal være godt med ”skipper” i den.

**Musikkorpset og deltagerne i paraden fortrækker derimod til Marinestuen, hvor Fregat- institutionen, Danmarks Marineforening og Ebeltoft Marineforening vil være vært ved et let ”aftrædningstraktement”.**

Der er vanen tro fri adgang til Fregatpladsen denne aften, og vi kan varmt anbefale alle foreninger at opfordre medlemmer (udover de officielle repræsentanter) at give sig selv og familiemedlemmer den oplevelse, det vil være at overvære arrangementet.

Husk dog at indgang skal ske via publikumsområdet.

Af hensyn til arrangementets tilrettelæggelse, herunder ”aftrædnings-traktementet” i Marinestuen beder vi venligst om tilbagemelding med angivelse af deltagerantal – **dette gælder såvel tilsagn som evt. afbud.** – Tilbagemeldingen bedes venligst givet via e-mail på:

[marineforeningen-ebeltoft@mail.dk](mailto:marineforeningen-ebeltoft@mail.dk)

Eventuelle spørgsmål kan rettes til Jørgen Brøgger, Ebeltoft Marineforening, tlf. 40 35 22 11

Med venlig hilsen

og på festligt gensyn

Karin Buhl Slæggerup Erich H. Franzen  
 direktør formand

Fregatten Jylland Ebeltoft Marineforening

[**www.fregatten-jylland.dk**](http://www.fregatten-jylland.dk)

[**www.marineforeningen-ebeltoft.dk**](http://www.marineforeningen-ebeltoft.dk)